Fader Frost likner også i det ytre på julenissen. Han har langt, hvitt skjegg og er kledt i en fotsid, pelsforet frakk eller tradisjonell kaftan som minner om Sankt Nikolaus' biskopskjortel, en rund pelslue på hodet samt hvite valenki eller høye støvler (sapogi) i sølv eller med sølvornamenter. Frakken, vottene, lua og støvlene kan være røde, hvite eller blå, for å skille figuren fra den vestlige julenissen, og er ofte prydet med sølvdekor. Han bærer ellers en magisk stav og kommer i en troika, en russisk vogn eller slede som trekkes av tre hester.